RESOLUCIÓN PRESIDENCIAL POLA QUE SE APROBA A CREACIÓN DA UNIDADE RESPONSABLE DE TRANSPARENCIA DA DEPUTACIÓN DE PONTEVEDRA. REGÚLASE A SÚA COMPOSICIÓN, FUNCIÓNS, RÉXIME XURÍDICO E NATUREZA ENTRE OUTROS
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 30/10/2020)

EXPEDIENTE: 2020037954 ASUNTO: Creación da Unidade Responsable de Trasparencia TRÁMITE: Resolución Presidencial de creación e determinación da composición, funcións e réxime de funcionamento da Unidade Responsable de Transparencia da Deputación de Pontevedra. O Deputado delegado da área de Réxime Interior, Economía, Facenda e ORAL en uso das facultades delegadas pola Presidencia, dita a seguinte A transparencia, o acceso á información pública e as normas de bo goberno deben ser os eixos fundamentais de toda acción política. Só cando a acción dos responsables públicos sométese a escrutinio, cando os cidadáns poden coñecer como se toman as decisións que lles afectan, como se manexan os fondos públicos ou baixo que criterios actúan as nosas institucións poderemos falar do inicio dun proceso no que os poderes públicos comezan a responder a unha sociedade que é crítica, esixente e que demanda participación dos poderes públicos. Deste xeito, a Lei 19/2013, do 9 de decembro, de transparencia, acceso á información pública e bo goberno, amplía e reforza a transparencia da actividade pública e garante o dereito de acceso á información relativa a aquela actividade e establecer as obrigas de bo goberno que deben cumprir os responsables públicos. A Deputación de Pontevedra, no seu compromiso de prestar servizos de calidade á cidadanía aprobou a Ordenanza de transparencia e acceso á información pública na Deputación de Pontevedra (BOPPO n.54 do 18 de marzo de 2019), co obxectivo de completar o marco normativo existente en materia de transparencia adecuando as necesidades da institución provincial e regular o acceso á información pública na Deputación de Pontevedra, entendendo esta como os contidos ou documentos, calquera que sexa o seu formato ou soporte, que estean en poder da Deputación de Pontevedra e os seus organismos dependentes e que fosen elaborados ou adquiridos no exercicio das sú as funcións. De conformidade co establecido no artigo 29 da ordenanza provincial a Presidencia da Deputación de Pontevedra, en exercicio das súas facultades de dirección do goberno e da administración provincial, determinará a estrutura ou membros que, baixo a dirección e responsabilidade da Secretaría Xeral, serán responsables de realizar cantas actuacións sexan necesarias para o desenvolvemento, implementación e execución do contido na devandita ordenanza. Considerando o disposto nos artigos 4.1 a) e o 34.1 a) da Lei 7/85, do 2 de abril, de bases do réxime local, así como o artigo 61.2 do Real Decreto 2568/1986, do 28 de novembro, polo que se aproba o Regulamento de Organización, Funcionamento e Réxime Xurídico das Entidades Locais, en uso das facultades delegadas pola Presidencia, o deputado delegado da área de Réxime Interior, Economía, Facenda e ORAL, Juana Sofia Ciccia Barriola, en aplicación das Resolucións presidenciais do 15 de xullo de 2019 (Rex. n. 2019012988) e do 1 de agosto de 2019 (Rex. n. 2019014186) sobre delegación de atribucións da presidenta, Aprobar a creación da Unidade Responsable de Transparencia da Deputación de Pontevedra conforme ao seguinte articulado: Esta resolución ten por obxecto a creación e a determinación da composición, funcións e réxime de funcionamento da Unidade Responsable de Transparencia da Deputación de Pontevedra.1. Créase a Unidade Responsable de Transparencia coas competencias, composición e funcionamento que se regulan na presente resolución.2. A devandita unidade adscríbese á Secretaría Xeral da Deputación de Pontevedra.1. A Unidade Responsable de Transparencia da Deputación de Pontevedra constitúese como o órgano colexiado ao que lle corresponde garantir o cumprimento dos requisitos de transparencia e o acceso á información pública na Deputación de Pontevedra, entendendo esta como os contidos ou documentos, calquera que sexa o seu formato ou soporte, que estean en poder da Deputación de Pontevedra e os seus organismos dependentes e que fosen elaborados ou adquiridos no exercicio das súas funcións.2. A constitución e o funcionamento da Unidade de Transparencia da Deputación de Pontevedra non suporán en ningún caso un incremento do gasto público.3. O dereito das persoas de acceder a información pública e á súa reutilización exercitarase nos termos previstos na Lei 19/2013, do 9 de decembro, de transparencia, acceso á información pública e bo goberno, na Lei 1/2016, do 18 de xaneiro, de transparencia e bo goberno de Galicia, cando resulte de aplicación no ámbito provincial, e na Ordenanza de transparencia e acceso á información pública na Deputación de Pontevedra.1. A Comisión terá a seguinte composición: a) Presidencia: A persoa titular da Secretaría Xeral da Deputación de Pontevedra. b) Vogais: 1º. A persoa asesora xurídica con competencias en novas tecnoloxías.2º. A persoa que ostente a xefatura de sección de Páxina web.2. As persoas vogais titulares poderán nomear unha persoa suplente pertencente ao órgano que representen, para os casos de ausencia, enfermidade ou calquera outra causa xustificada.3. Quen posúa a presidencia da Unidade poderá, por iniciativa propia ou a petición de calquera dos seus membros, convocar ás súas reunións, con voz pero sen voto, a outros empregados públicos da Deputación de Pontevedra, cando o considere conveniente en atención aos asuntos para tratar ou os traballos que se van desenvolver.1. As funcións da Unidade Responsable de Transparencia da Deputación de Pontevedra son as seguintes: a) A coordinación en materia de información para o cumprimento das obrigas establecidas na Ordenanza de transparencia e acceso á información pública na Deputación de Pontevedra, solicitando a información necesaria dos órganos competentes do departamento, organismo ou entidade. b) A tramitación das solicitudes de acceso á información, e, no seu caso, das reclamacións que se interpoñan de conformidade co previsto nesta ordenanza. c) O asesoramento ás persoas para o exercicio do dereito de acceso e a asistencia a aquelas na procura da información, sen prexuízo das funcións que teñan atribuídas outras unidades administrativas. d) Crear e manter actualizado un catálogo de información pública que obre en poder da Deputación, con indicacións claras de onde pode atoparse dita información. e) A elaboración dos informes en materia de transparencia administrativa, reutilización e dereito de acceso á información pública. f) A difusión da información pública creando e mantendo actualizadas ligazóns con direccións electrónicas a través das cales poida accederse a ela. g) A adopción das medidas oportunas para asegurar a paulatina difusión da información pública e a súa posta a disposición da cidadanía, do xeito máis amplo e sistemático posible. h) A adopción das medidas necesarias para garantir que a información pública estea dispoñible en bases de datos electrónicas e a través de redes públicas tamén electrónicas. i) As demais que lle atribúa o ordenamento xurídico e todas as que sexan necesarias para asegurar a aplicación das disposicións desta ordenanza.2. A Unidade Responsable de Transparencia será a interlocutora con outras organizacións competentes en materia de transparencia. Así, designará as persoas que recibirán as notificacións e informes do Consello de Transparencia e Bo Goberno adscrito ao Ministerio de Hacienda e a Comisión de Transparencia de Galicia.3. Así mesmo, a Unidade Responsable de Transparencia será a encargada de coordinar a xeración e o envío de informes ao Consello de Transparencia e Bo Goberno e a outras instancias cando sexa requirida para iso. A Unidade Responsable de Transparencia no exercicio das funcións de coordinación e fomento das actividades de promoción, concienciación e formación que ten atribuídas, levará a cabo as seguintes actuacións: a) A divulgación entre o persoal e concienciación sobre as implicacións da Lei 19/2013 do 9 de decembro, de transparencia, acceso a información pública e bo goberno, e da Ordenanza de transparencia e acceso á información pública na Deputación de Pontevedra. b) A realización de accións de publicidade a través de medios electrónicos e dos instrumentos de participación cidadá existentes no seu ámbito territorial. c) A coordinación co Servizo de Recursos Humanos e Formación para a realización de actividades internas de formación que garantan coñecementos actualizados sobre transparencia nas administración públicas. d) A divulgación entre a cidadanía dos mecanismos de de participación cidadá e aqueles que permiten ao acceso a información pública e comunicación de suxestións, peticións e reclamacións en caso de incumprimento.1. As reunións celebraranse cunha periodicidade mínima trimestral.2. A Unidade empregará a utilización preferente das tecnoloxías da información como ferramenta para a axilización do seu funcionamento. Ordenar a publicación da presente resolución no Boletín Oficial da Provincia de Pontevedra e no portal web corporativo www.depo. gal. Asinada dixitalmente ao marxe. Contra este acordo, que pon fin á vía administrativa, poderá interpoñerse un recurso potestativo de reposición ante o mesmo órgano que o ditou, no prazo dun mes, a partir do día seguinte ao da súa notificación (artigos 123 e 124 da Lei 39/2015, do 1 de outubro, do Procedemento Administrativo Común das Administracións Públicas), ou ben, directamente, un recurso contencioso-administrativo ante o Xulgado do Contencioso-Administrativo de Pontevedra, no prazo establecido no artigo 46 da Lei 29/1998, do 13 de xullo, Reguladora da Xurisdición Contencioso-Administrativa. Todo isto sen prexuízo de que se poida utilizar calquera outro recurso que estime conveniente. O que lle traslado para o seu coñecemento, cumprimento e demais efectos.